ஜோ ரூட்

**ஜோசப் எட்வர்ட் ரூட்** (*Joseph Edward Root*, பிறப்பு: 30 திசம்பர், 1990), இங்கிலாந்துத் துடுப்பாட்டக்காரரும் தற்போது தேர்வுத் துடுப்பாட்ட அணியின் தலைவரும் ஆவார். இவர் யோர்க்சயர் கவுண்டி துடுப்பாட்ட அணிக்காக உள்ளூர்ப்போட்டிகளில் விளையாடி வருகிறார். இவர் வலது கை மட்டையாளர். அவ்வப்போது வலது கை புறத்திருப்ப பந்து வீச்சாளராகவும் செயல்படுகிறார். இவரின் பாங்கு முன்னாள் இங்கிலாந்து அணித் தலைவர் மைக்கல் வோகன் ஆட்டத் திறனைப் போல் இருப்பதாகக் கூறப்பட்டது. பெரும்பாலும் நடுவரிசை மட்டையாளராகவே விளையாடுகிறார். 2015 ஆகத்து 6 இல் பன்னாட்டுத் துடுப்பாட்ட அவையின் தேர்வுத் துடுப்பாட்ட சிறந்த மட்டையாளர்களுக்கான தரவரிசையில் முதலிடம் பிடித்தார். அதில் 917 புள்ளிகள் பெற்றார். இவரின் துடுப்பாட்ட வாழ்க்கையில் பெற்ற அதிகபட்ச புள்ளி இதுவாகும்.

2012 ஆம் ஆண்டில் இந்தியத் துடுப்பாட்ட அணிக்கு எதிராக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம், பன்னாட்டு இருபது20 போட்டிகளில் அறிமுகமானார். நியூசிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் தனது முதல் நூறு ஓட்டங்களை எடுத்தார். தற்போது பன்னாட்டுத் துடுப்பாட்ட அவையின் தரவரிசையின்படி தேர்வுத் துடுப்பாட்டத்தில் மூன்றாவது இடத்திலும், ஒருநாள் பன்னாட்டுத் துடுப்பாட்டத்தில் 6ஆவது இடத்திலும், பன்னாட்டு இருபது20 போட்டியில் 7ஆவது இடத்திலும் உள்ளார்.

2014-இல்மார்ட்டின் குரோவ் , ஜோ ரூட், விராட் கோலி, கேன் வில்லியம்சன், ஸ்டீவ் சிமித் ஆகியோரை தேர்வுத் துடுப்பாட்டத்தின் *யெங் ஃபேப்  எனத்* தெரிவித்தார்.

## ஆரம்பகால வாழ்க்கை
ஜோசப் எட்வர்டு ரூட், 1990 திசம்பர் 30 இல் பிறந்தார். இவரின் தந்தை மேட், தாய் ஹெலன். இவர் செபீல்டு அருகில் உள்ள டோர் எனும் ஊரில் வளர்ந்தார். இவருக்கு பில்லி எனும் தம்பி உள்ளார். இவர் நாட்டிங்ஹம்ஷயர் மாகாண துடுப்பாட்ட அணியில் விளையாடி வருகிறார். மார்ச் 2016 இல் கேரி காட்டரெல் என்பவரை திருமண உறுதி செய்தார். இவர்களுக்கு 2017 சனவரி 7 இல் ஆல்ஃபிரெட் வில்லியம் ரூட் எனும் மகன் பிறந்தார். இவர் செஃபீல்டு யுனைட்டட்டிற்கு ஆதரவு தெரிவித்தார்.

## இந்தியத் தொடர் 2012-2013
இந்தியத் துடுப்பாட்ட அணிக்கு எதிரான நான்காவது தேர்வுத் துடுப்பாட்டத்தில் அறிமுகமானார். இங்கிலாந்து அணி சார்பாக விளையாடும் 655 ஆவது நபர் ஆவார். இவருக்கான தொப்பியை முன்னாள் இங்கிலாந்துத் துடுப்பாட்ட அணியின் சகலத் துறையரான போல் கொலிங்வுட் வழங்கினார். அந்தப் போட்டியில் துவக்கவீரராக அல்லாமல் 6 ஆவது வீரராக களம் இறங்கினார். அதில் 229 பந்துகளில் 73 ஓட்டங்கள் எடுத்தார். பின் இரண்டாவது ஆட்டப் பகுதியில் ஆட்டமிழக்காமல் 20 ஓட்டங்கள் அடித்து இந்திய மண்ணில் வராலாற்றி வெற்றியைப் பதிவு செய்ய உதவினார். இந்தத் தொடரில் மொத்தம்93 ஓட்டங்கள் எடுத்தார்.

## விருதுகள்
2014, 2015, 2016 ஆம் ஆண்டுகளின் பன்னாட்டுத் துடுப்பாட்ட அவையின் *உலக லெவென்* தேர்வுத் துடுப்பாட்ட அணியில் ரூட் இடம்பிடித்தார். 2014 ஆம் ஆண்டில் விசுடன் துடுப்பாட்டாளர்களின் நாட்குறிப்பு இவரை சிறந்த துடுப்பாட்ட வீரராக அறிவித்தது. 2015 ஆம் ஆண்டில் விசுடன் துடுப்பாட்டாளர்களின் நாட்குறிப்பு *உலக லெவன் [[ஒருநாள் பன்னாட்டுத் துடுப்பாட்டம்|ஒருநாள் பன்னாட்டுத் துடுப்பாட்ட]]* அணியில் இடம்பெற்றார். அதே ஆண்டில் இங்கிலாந்தின் சிறந்த துடுப்பாட்ட வீரர் விருதினைப் பெற்றார். மேலும் ரசிகர்களின் வீரர் விருதினையும் இதே அண்டில் பெற்றார்.

## தேர்வு ஆட்டங்கள்
2014 ஆகத்து 18 இன் படி:

## தேர்வுத் துடுப்பாட்ட நூறுகள்

## ஒருநாள் போட்டிகள்
டிசம்பர் 11 2014 வரை:

## ஒருநாள் நூறுகள்

## மேற்கோள்கள்

## வெளி இணைப்புகள்
* 
* Joe Root 's profile page on Wisden
* 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:யார்க்சையர் துடுப்பாட்டக்காரர்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்